CELEX: 32005R1356
Language: fi
Date: 2005-08-18
Title: Komission asetus (EY) N:o 1356/2005, annettu 18 päivänä elokuuta 2005, yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa annetun neuvoston asetuksen (ETY) N:o 2377/90 liitteen I muuttamisesta oksoliinihapon ja morantelin osalta   (ETA:n kannalta merkityksellinen teksti)

19.8.2005   
            
            
               FI
            
            
               Euroopan unionin virallinen lehti
            
            
               L 214/3
            
         
      KOMISSION ASETUS (EY) N:o 1356/2005,
   annettu 18 päivänä elokuuta 2005,
   yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa annetun neuvoston asetuksen (ETY) N:o 2377/90 liitteen I muuttamisesta oksoliinihapon ja morantelin osalta
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa 26 päivänä kesäkuuta 1990 annetun neuvoston asetuksen (ETY) N:o 2377/90 (1) ja erityisesti sen 2 artiklan,
   ottaa huomioon eläinlääkekomitean muotoileman Euroopan lääkeviraston lausunnon,
   sekä katsoo seuraavaa:
   
               (1)
            
            
               Kaikki farmakologisesti vaikuttavat aineet, joita käytetään yhteisössä elintarvikkeita tuottaville eläimille annettaviksi tarkoitetuissa eläinlääkkeissä, olisi arvioitava asetuksen (ETY) N:o 2377/90 mukaisesti.
            
         
               (2)
            
            
               Oksoliinihappo on lisätty asetuksen (ETY) N:o 2377/90 liitteeseen I kanojen ja sikojen lihaksen, nahkan ja rasvan, maksan ja munuaisten osalta sekä kalojen lihaksen ja ihon osalta luonnollisissa suhteissa, lukuun ottamatta eläimiä, jotka tuottavat munia elintarvikkeeksi. Merkintä olisi laajennettava koskemaan kaikkia elintarvikkeita tuottavia lajeja, lukuun ottamatta eläimiä, jotka tuottavat maitoa tai munia elintarvikkeeksi; kalojen osalta tämä merkintä liittyy ainoastaan ”lihakseen ja ihoon luonnollisissa suhteissa”, ja siansukuisilla lajeilla ja siipikarjalla rasvaa koskeva jäämien enimmäismäärä liittyy ”nahkaan ja rasvaan luonnollisissa suhteissa”.
            
         
               (3)
            
            
               Moranteli on lisätty asetuksen (ETY) N:o 2377/90 liitteeseen I nautojen ja lampaiden lihaksen, rasvan, maksan, munuaisten ja maidon osalta. Merkintä olisi laajennettava koskemaan kaikkia märehtijöitä.
            
         
               (4)
            
            
               Asetus (ETY) N:o 2377/90 olisi muutettava vastaavasti.
            
         
               (5)
            
            
               Olisi säädettävä riittävästä määräajasta ennen tämän asetuksen soveltamista, jotta jäsenvaltiot voisivat tehdä tämän asetuksen huomioon ottamiseksi tarvittavat mukautukset markkinoille saattamista koskeviin lupiin, jotka on myönnetty eläinlääkkeitä koskevista yhteisön säännöistä 6 päivänä marraskuuta 2001 annetun Euroopan parlamentin ja neuvoston direktiivin 2001/82/EY (2) mukaisesti.
            
         
               (6)
            
            
               Tässä asetuksessa säädetyt toimenpiteet ovat pysyvän eläinlääkekomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetuksen (ETY) N:o 2377/90 liite I tämän asetuksen liitteen mukaisesti.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 18 päivästä lokakuuta 2005.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä elokuuta 2005.
      
         
            Komission puolesta
         
         Günter VERHEUGEN
         
         
            Varapuheenjohtaja
         
      
   
   
      (1)  EYVL L 224, 18.8.1990, s. 1. Asetus sellaisena kuin se on viimeksi muutettuna komission asetuksella (EY) N:o 1299/2005 (EUVL L 206, 9.8.2005, s. 4).
   
      (2)  EYVL L 311, 28.11.2001, s. 1. Direktiivi sellaisena kuin se on viimeksi muutettuna direktiivillä 2004/28/EY (EUVL L 136, 30.4.2004, s. 58).
   
      LIITE
      A.   Lisätään seuraava(t) aine(et) liitteeseen I (Luettelo farmakologisesti vaikuttavista aineista, joiden jäämiä varten on vahvistettu enimmäismäärät).
      1.   Anti-infektiiviset aineet
      1.2   Antibiootit
      1.2.3   Kinolonit
      
                  Farmakologisesti vaikuttava(t) aine(et)
               
               
                  Merkkijäämä
               
               
                  Eläinlajit
               
               
                  JEM
               
               
                  Kohdekudos
               
            
                  
                     Oksoliinihappo
                  
               
               
                  Oksoliinihappo
               
               
                  Kaikki elintarvikkeita tuottavat lajit (1)
                  
               
               
                  100 μg/kg
               
               
                  Lihas (2)
                  
               
            
                  50 μg/kg
               
               
                  Rasva (3)
                  
               
            
                  150 μg/kg
               
               
                  Maksa
               
            
                  150 μg/kg
               
               
                  Munuaiset
               
            2.   Antiparasiittiset aineet
      2.1   Sisäloislääkkeet
      2.1.7   Tetrahydropyrimidinit
      
                  Farmakologisesti vaikuttava(t) aine(et)
               
               
                  Merkkijäämä
               
               
                  Eläinlajit
               
               
                  JEM
               
               
                  Kohdekudos
               
            
                  
                     Moranteli
                  
               
               
                  Niiden jäämien summa, jotka voidaan hydrolysoida N-metyyli-1,3-propaanidiamiiniksi ja ilmaista moranteliekvivalentteina
               
               
                  Kaikki märehtijät
               
               
                  100 μg/kg
               
               
                  Lihas
               
            
                  100 μg/kg
               
               
                  Rasva
               
            
                  800 μg/kg
               
               
                  Maksa
               
            
                  200 μg/kg
               
               
                  Munuaiset
               
            
                  50 μg/kg
               
               
                  Maito
               
            
         (1)  Ei eläimille, jotka tuottavat maitoa tai munia elintarvikkeeksi; rasvaa, maksaa ja munuaisia koskevia jäämien enimmäismääriä ei sovelleta kaloihin.
      
         (2)  Kalojen osalta tämä jäämien enimmäismäärä liittyy ”lihakseen ja ihoon luonnollisissa suhteissa”.
      
         (3)  Siansukuisilla lajeilla ja siipikarjalla tämä jäämien enimmäismäärä liittyy ”nahkaan ja rasvaan luonnollisissa suhteissa”.